[bookmark: _syyqwc9ihwwc]Salgs- og leievilkår for utleie av fotballbaner
[bookmark: _v19dwe7e0kgy]1. Parter og omfang
Disse salgsbetingelsene gjelder for leie av fotballbane(r) hos Smallpitch AS (heretter omtalt som «Utleier»). Betingelsene gjelder for alle bestillinger utført via Utleiers nettbaserte bookingsystem.
· Utleier: 
Smallpitch AS 
Org.nr: 937 833 792.
Olaf Helsets vei 5, 0694 Oslo
 post@smallpitch.no
· Leietaker: Den person eller enhet (klubb, bedrift, privatperson) som utfører bestillingen og blir registrert i bookingsystemet. Leietaker må være fylt 18 år.
[bookmark: _w85epoeazn0m]2. Bestilling og avtaleinngåelse
· Bestilling skjer elektronisk via Utleiers bookingsystem på nett.
· Avtalen er bindende for begge parter så snart bestillingen og betalingen er gjennomført og Utleier har sendt skriftlig bekreftelse (ordrebekreftelse) per e-post.
· Leietaker plikter å kontrollere at ordrebekreftelsen stemmer overens med bestilt tid, bane og leiebeløp.
[bookmark: _r7f24f2ewwst]3. Priser og betaling
· Alle priser oppgis i norske kroner (NOK) og inkluderer eventuell merverdiavgift (mva.) dersom utleien er mva-pliktig.
· Betaling skjer i sin helhet ved bestilling via tilgjengelige betalingsløsninger i nettbutikken.
· Banetiden er ikke reservert før betalingen er godkjent.
[bookmark: _evuwzfhzjk9]4. Angrerett og avbestilling
[bookmark: _snetmym03end]Angrerett
I henhold til angrerettloven § 22 bokstav m gjelder ikke den ordinære 14 dagers angreretten ved leie av idrettsanlegg og fritidsaktiviteter som leveres på et bestemt tidspunkt eller innenfor et bestemt tidsrom. Bestillingen(e) er derfor bindende fra betalingstidspunktet.
[bookmark: _pul21mmipfan]Avbestillingsregler
Utleier tilbyr følgende avbestillingsvilkår:
· Alle bestillinger er bindende etter gjennomført betaling
· Ubenyttede timer refunderes ikke.
[bookmark: _ylycxk17h2gz]5. Endring og ombooking
· Ønske om flytting av leietid/dato må skje senest 14 dager før opprinnelig reservert tid.
· Endring er avhengig av ledig kapasitet på banen og må godkjennes av Utleier.
[bookmark: _o41y4mw9u57l]6. Bruksregler og ordensbestemmelser
Leietaker plikter å sørge for at alle brukere i gruppen følger anleggets ordensregler:
· Tidsbruk: Banen skal kun benyttes innenfor den reserverte tidsrammen. Klargjøring og opprydding skal skje innenfor leietiden.
· Sko og utstyr: Det skal benyttes fottøy tilpasset underlaget (f.eks. kunstgresssko). Skruknotter av stål/metall er ikke tillatt.
· Rydding: Banen, innbytterbenker og eventuelle garderober skal etterlates ryddige og fri for søppel (teip, flasker osv.). Ev. Løst og/eller lånt utstyr skal settes tilbake på anvist plass
· Rusmidler og røyking: Røyking, bruk av snus på banedekket, samt inntak av alkohol eller andre rusmidler er strengt forbudt på hele anlegget.
[bookmark: _hhhfpadqfy1i]7. Kansellering fra Utleiers side / Stengt bane
Utleier forbeholder seg retten til å stenge banen eller kansellere bestillinger dersom:
· Det oppstår akutt behov for vedlikehold eller anleggstekniske feil 
· Det inntreffer uforutsette hendelser utenfor Utleiers kontroll (force majeure).
Ved kansellering fra Utleiers side vil Leietaker få tilbud om ny banetid eller full refusjon av innbetalt beløp. Utleier er ikke ansvarlig for Leietakers eventuelle indirekte tap som følge av avlysningen.
[bookmark: _3oafj15rapa0]8. Skadeverk og ansvar
· Skade på anlegget: Leietaker står økonomisk ansvarlig for skader på bane, nett, mål, gjerder eller annet inventar som skyldes uaktsomhet eller hærverk utført av Leietaker eller Leietakers deltakere/tilskuere.
· Ansvarsfraskrivelse: Bruk av anlegget skjer på egen risiko. Utleier har intet ansvar for personskader eller tap/tyveri av personlige eiendeler på anleggets område.
[bookmark: _novic8tx67ub]9. Personopplysninger
Utleier behandler personopplysninger i samsvar med personopplysningsloven (GDPR). Opplysningene benyttes kun til å administrere bestillingen, betalingen og kundeforholdet. Les mer i vår Personvernerklæring.
[bookmark: _kk2x3cjnskt6]10. Tvister og lovvalg
Avtalen reguleres av norsk rett. Eventuelle tvister som ikke lar seg løse i minnelighet, skal bringes inn for Oslo tingrett.
